
Sediu central: B-dul. Take Ionescu nr. 56, cod 300074, Timişoara,  jud. Timiş. Vedere asupra sediului central.

Tipuri de tramvaie aflate în dotarea Regiei Autonome de Transport Timişoara

Tipuri de troleibuze aflate în dotarea Regiei Autonome de Transport Timişoara

Tipuri de autobuze aflate în dotarea Regiei Autonome de Transport Timişoara

Tipuri de autoutilitare aflate în dotarea Regiei Autonome de Transport Timişoara

CAPITOLUL 1.    PREZENTARE GENERALĂ
1.1. DATE DE IDENTIFICARE
Temeiul juridic de constituire: Decizia nr. 99/29.01.1991 a Primăriei Municipiului Timişoara

Denumirea: Consiliul Local Timişoara

                     Regia Autonomă de Transport Timişoara

Forma juridică: regie autonomă

Nr. de ordine în Registrul Comertului: J35/3034/19.01.2004

Cod Unic de Înregistrare  2490570

Adresa: 300092 Timisoara, B-dul Take Ionescu nr. 56, e-mail: relatii@ratt.ro, website: www.ratt.ro
Sediul social: R.A.T. Timişoara este situată în municipiul Timisoara şi are următoarele date de contact: telefon: +40 256 277700; fax: +40 256 433354

Patrimoniul regiei – 1.355.577   lei

Sectorul de activitate: Cod CAEN 4931 – transporturi urbane, suburbane şi metropolitane de călători.

1.2. SCURT ISTORIC
1) Exploatarea şi circulaţia tramvaielor
În conformitate cu actul ministerial de concesionare, la data de 27 septembrie 1868 s-au elaborat statutele societăţii pe acţiuni, statute care au fost aprobate de către Ministerul de Interne la 27 noiembrie 1868 cu actul nr. 13131. Societatea pe acţiuni a fost înregistrată la Tribunal sub denumirea de: „Societatea de tramvai cu cale ferată din Timişoara”.
În baza actului de concesiune, societatea urma să se dizolve în anul 1909, termenul de expirare a concesiunii. Între timp însă, electrificându-se liniile, s-a acordat societăţii o nouă concesiune eliberată de către Ministerul de Comerţ cu nr. 29.009 din 5 iulie 1897 prin care s-a prelungit durata contractului societăţii până la 31 decembrie 1959. Potrivit acestui contract, la data de 21 iulie 1897, societatea îşi elaborează statute noi, care au fost aprobate de către ministerul de Finanţe la data de 1 decembrie cu actul nr. 69.063. Societatea în forma ei nouă a fost înregistrată la Tribunal cu denumirea: „Tramvaiele Comunale Electrice din Timişoara”, societate pe acţiuni.

În 1 ianuarie 1904 tramvaiele trec în proprietatea oraşului cu întreaga avere activă şi pasivă şi se întocmeşte un regulament pentru administrarea în continuare a întreprinderii. În conformitate cu acest regulament aprobat în şedinţa adunării municipale din 29 decembrie 1904, întreprinderea tramvaielor înregistrată la tribunal cu denumirea „Tramvaiele Comunale Timişoara”, se administrează de către Consiliul Comunal ca o întreprindere de sine stătătoare, independent de alte bunuri comunale şi în baza legilor comunale.

2) Exploatarea şi circulaţia troleibuzelor

Introducerea troleibuzului (firobuzului, cum era numit în acea vreme) în oraşul Timişoara este strâns legată de numele aceluia care a fost academicianul dr.ing. Corneliu Mikloşi.

Timişoara a fost primul oraş din România care a introdus în circulaţie acest mijloc modern de transport în comun: TROLEIBUZUL.

3) Exploatarea şi circulaţia autobuzelor

Autobuzele au fost introduse în transportul în comun cu mult timp în urma tramvaielor deoarece motoarele cu explozie nu erau destul de perfecţionate, iar şoselele pe care urma să circule erau construite din macadam sau piatră brută de munte. Tramvaiele Comunale Timişoara fac prima încercare de a introduce autobuzul în transportul public în anul 1926. Preţul autobuzelor din import era mare şi din acest motiv a fost construit în atelierele proprii ale întreprinderii un autobuz utilizându-se şasiul unui autocamion vechi. Acest autobuz având o capacitate de 20 locuri s-a pus în circulaţie în data de 20 iunie 1926 pe traseul Gara Fabric (Est) – Pădurea Verde. În anul 1934 au fost procurate două autobuze la mâna a doua: unul marca „Laffz” cu o capacitate de 28 de locuri şi altul marca „Chevrolet” cu o capacitate de 24 locuri.

Acestea au fost începuturile introducerii autobuzelor în transportul în comun în oraşul Timişoara.

CAPITOLUL 2.  ORGANIZAREA R.A.T. TIMIŞOARA

2.1. Structura organizatorică a regiei

2.2. PRINCIPALII  INDICATORI  SPECIFICI  AI   ACTIVITATII R.A.T.T.

2.2. REŢEAUA DE TRANSPORT PUBLIC DE PERSOANE

Reţeaua de transport public de persoane cuprinde actual 9 trasee de tramvai, 7 trasee de troleibuz şi 17 trasee de autobuze iar pentru călătorii din localităţile limitrofe municipiului, membre ale asociaţiei “Societatea Metropolitană de Transport Timişoara”, există 3 trasee metropolitane de autobuze.
Parcul inventar existent la 01.02.2011 este de  226 de mijloace de transport, din care: 90 tramvaie, 53 troleibuze şi 83 autobuze.

	Tip mijloc
	Număr
trasee
	Lungime 
reţea
	Unităţi planificate zilnic
	KM PARCURSI ZILNIC

	
	
	
	Luni-Vineri
	Sâmbăta
	Duminica
	Luni-Vineri
	Sâmbăta
	Duminica

	tramvai
	9
	116,7
	46
	31
	30
	10.884
	7.644
	7.626

	troleibuz
	7
	64,6
	38
	22
	20
	7.024
	4.675
	4.387

	autobuz
	17
	213,1
	52
	28
	27
	11.053
	7.244
	7.025

	Total
	34
	394,4
	136
	81
	77
	28.961
	19.563
	19.038


CAPITOLUL 3.  ANALIZA DIAGNOSTIC TEHNICO – ECONOMICO - FINANCIARĂ LA R.A.T.TIMIŞOARA

3.1. INFORMAŢII CU PRIVIRE LA SISTEMUL DE MANAGEMENT INTEGRAT

Sistemul de Management Integrat Calitate - Mediu - Sănătate şi Securitate în Muncă - Responsabilitate Socială, proiectat şi implementat la Regia Autonomă de Transport Timişoara, în conformitate cu standardele SR EN ISO 9001:2008, SR EN ISO 14001:2005, SR OHSAS 18001:2008 şi SA 8000:2008, are ca punct de plecare in continuare urmatoarele:

· Dorinţa de a demonstra abilitatea R.A.T.T. de a furniza consecvent produse şi servicii care să satisfacă cerinţele clientului, cerinţele legale şi reglementate aplicabile;

· Dorinţa exprimată de managementul organizaţiei de a mări satisfacţia clientului,  prin aplicarea eficace a Sistemul de Management Integrat Calitate - Mediu - Sănătate şi Securitate în Muncă - Responsabilitate Socială, inclusiv a proceselor de îmbunătăţire continuă a sistemului şi prin asigurarea conformităţii cu cerinţele clientului, cerinţele legale şi reglementate aplicabile; 
· Preocuparea managementului organizaţiei de a acorda importanţă impactului real şi potenţial al activităţilor şi serviciilor noastre asupra mediului, în scopul îmbunătăţirii controlului poluării, asigurării dezvoltării durabile şi creşterii satisfacţiei părţilor interesate;

· Preocuparea managementului organizaţiei de a elimina sau minimiza riscurile privind sănătatea şi securitatea în muncă a lucrătorilor şi a altor părţi interesate care pot fi expuse la riscuri de sănătate şi securitate asociate activităţilor noastre;

· Preocuparea managementului organizaţiei de a realiza şi menţine un mediu şi relaţii de muncă adecvate, bazate pe drepturile internaţionale ale omului şi pe dreptul muncii la nivel naţional, drepturi recunoscute pentru tot personalul R.A.T.T. cât şi pentru furnizorii săi;

· Conformitatea cu cerinţele de responsabilitate socială va permite organizaţiei noastre:

· Să dezvolte, să menţină şi să întărească politici si proceduri pentru gestionarea acelor probleme asupra cărora exercită influenţă sau control;

· Să demonstreze părţilor interesate că politica, procedurile şi practicile existente sunt în conformitate cu prevederile SA 8000:2008;

· Preocuparea organizaţiei de a se asigura de conformitatea cu politica de calitate, mediu, sănătate şi securitate, responsabilitate socială, declarată;

· Cerinţa de a demonstra această conformitate şi altora, de a satisface cerinţele referenţialelor amintite şi de a obţine certificarea Sistemul de Management Integrat Calitate - Mediu - Sănătate şi Securitate în Muncă, Responsabilitate Socială, de către un organism de certificare.

În conformitate cu declaraţiile de politică şi a obiectivelor de management, angajamente ale conducerii pentru cele trei domenii, organizaţia se preocupă de îmbunătăţirea continuă a eficacităţii sistemului integrat implementat, având ca fundament satisfacerea cerinţelor clienţilor, a cerinţelor legale şi reglementate aplicabile, a angajaţilor şi a celorlalte părţi interesate.

Managementul de vârf al organizaţiei a stabilit următoarele obiective ale managementului:

· Respectarea indicatorilor de performanţă, conform HCL Timişoara.

· Fluidizarea traficului.

· Îmbunătăţirea continuă a calităţii serviciilor furnizate clienţilor.

· Îmbunătăţirea şi eficientizarea activităţii.

· Menţinerea unui SMI care să creeze cadrul pentru îmbunătăţirea continuă.

· Retehnologizarea întregii activităţi desfăşurate de R.A.T.T. prin modernizări, achiziţii de utilaje performante  şi realizarea unei infrastructuri adecvate.

· Prevenirea poluării mediului.

· Asigurarea unei întreţineri corespunzătoare a infrastructurii.

· Reciclarea deşeurilor.

· Întărirea capacităţii de intervenţie în cazul unor poluări accidentale.

· Protejarea sănătăţii lucrătorilor şi evitarea poluării solului.

· Întărirea imaginii R.A.T.T. prin asigurarea şi menţinerea conformităţii cu reglementările în domeniu.

· Respectarea dispoziţiilor legale în privinţa păstrării şi securităţii gestiunilor şi gestionarilor, decontare, circuitul documentelor.

· Întărirea imaginii R.A.T.T. prin respectarea documentelor internaţionale, naţionale şi a interpretării lor, privind responsabilitatea socială.

· Îmbunătăţirea condiţiilor de muncă ale personalului angajat, fidelizarea angajaţilor.

· Analiza periodică a politicii, obiectivelor şi PMI şi stabilirea gradului de adecvare.

· Realizarea unei culturi a calităţii şi a unei mentalităţi proactive a personalului R.A.T.T.  şi a celor ce lucrează în numele nostru, în ceea ce priveşte protecţia mediului înconjurător, responsabilitatea socială şi securitatea în muncă

3.2. EVOLUŢIA TARIFELOR

Tarifel la titlurile de călătorie sunt cele aprobate prin Hotararea Consiliul Local Timisoara.

3.3.   SITUAŢIA FINANCIARĂ
 SITUAŢIA PRINCIPALILOR INDICATORI ECONOMICI PENTRU ANUL 2010 SI 2 LUNI 2011  
La data de 28.02.2011, situaţia economico-financiară a regiei, pe baza balanţelor de verificare provizorii la 31.12.2010 si respectiv la 28.02.2011, se prezintă după cum urmează:







           2010          2 Luni 2010     2 luni 2011 [lei] 
	Venituri totale, din care:
	110.264.657
	22.639.592
	15.010.436

	   1. Venituri din exploatare, din care
	106.024.629
	20.587.476
	13.986.395

	         - venituri din încasări
	35.909.887
	5.750.624
	5.323.254

	         - venituri din subvenţii
	62.595.588
	10.875.798
	8.133.826

	         -  alte venituri
	 7.519.154
	3.961.054
	529.315

	   2. Venituri financiare
	 4.240.028
	2.052.116
	1.024.041

	Cheltuieli totale, din care:
	100.148.550
	16.714.316
	11.545.355

	   1. Cheltuieli de exploatare, din care:
	93.052.905
	16.344.419
	11.203.906

	         - cheltuieli cu personalul
	48.815.489
	7.603.082
	6.059.498

	   2. Cheltuieli financiare
	7.095.645   
	369.897
	341.449

	Profit/Pierdere, din care:
	10.116.107
	5.925.276
	3.465.081

	   1. Activitatea de exploatare
	12.971.724
	4.243.057
	2.782.489

	   2. Activitatea financiară
	  - 2.855.617
	1.682.219
	682.592

	Datorii totale, din care:
	170.202.049
	141.821.306
	166.227.683

	    1. Obligaţii la bugete şi fonduri speciale, din care:
	84.443.872
	56.498.409
	83.952.851

	        - majorări la obligaţii bugetare
	49.006.955
	41.566.683
	48.519.340

	    2. Datorii comerciale 
	9.668.513
	12.291.743
	8.512.526

	    3. Datorii la bănci ( credite ), din care:
	64.786.009
	69.045.991
	62.225.534

	        - credite pe termen lung
	63.810.490
	68.047.487
	61.228.541

	    4. Alte datorii
	11.303.655
	3.985.163
	11.536.772

	Creanţe total, din care: 
	100.816.300
	65.570.984
	101727.569

	    1. Creanţe comerciale
	2.883.266
	1.749.980
	3.070.394

	    2. Alte creanţe, din care:
	97.933.034
	63.821.004
	98.657.175

	        - subvenţii de încasat de la bugetul    

           local P.M.T.
	53.399.049
	22.613.009
	54.614.658

	        -Operatiuni in curs de clarificare (Decizia A.N.A.F 69/2010)
	40.477.092
	-
	40.477.092




Ceea mai mare pondere in cheltuielile de exploatare o reprezinta cheltuielile cu personalulul,  cu toate ca in primele 2 luni ale anului 2011 in urma concedierii colective din anul 2010 au scazut cu 20,3% fata de aceasi perioada a anului 2010 . 

De mentionat ca in totalul datoriilor , cat si in total creante este cuprinsa  suma de 40.477.092 lei , reprezentand obligatii stabilite in urma controlului fiscal, prin Decizia 69/februarie 2010, sume  care au fost contestate de catre  regie .

 SITUAŢIA PRINCIPALILOR INDICATORI FIZICI DE EXPLOATARE, PENTRU ANUL  2010 ŞI 2 LUNI 2011 COMPARATIV CU ACEASI PERIOADA A ANULUI  2010.

                           
                   12 Luni 2009        12 Luni 2010    2 Luni 2010     2 Luni 2011  [lei]

	Km parcurşi, din care
	10.181.664
	9.267.455
	1.600.615
	1.428.818

	  1. Km parcursi urban
	9.985.553
	8.989.609
	1.544.339
	1.391.198

	         - tramvaie
	3.936.485
	3.348.631
	610.866
	497.602

	         - troleibuze
	2.248.338
	2.177.726
	361.235
	354.810

	         - autobuze
	3.800.730
	3.463.252
	572.238
	538.786

	  2. Km parcursi metropolitan
	196.111
	277.846
	56.276
	37.620

	Ture efectuate, din care:
	897.131
	772.634
	135.686
	116.974

	    1. Ture efectuate urban:
	887.826
	758.613
	132.975
	115.154

	         - tramvaie
	335.007
	256.268
	48.750
	36.980

	         - troleibuze
	233.244
	229.700
	38.133
	37.096

	         - autobuze
	319.575
	272.645
	46.092
	41.078

	  2. Ture efectuate metropolitan
	9.305
	14.021
	     2.711
	1.820

	Ore circulaţie efectuate, din care:
	716.134
	643.711
	110.873
	99.672

	1. Ore circulaţie efectuate urban:
	707.676
	629.690
	108.426
	98.051

	         - tramvaie
	279.351
	239.180
	43.151
	36.234

	         - troleibuze
	184.804
	176.175
	29.164
	28.555

	         - autobuze
	243.521
	214.335
	36.111
	33.262

	. 2. Ore circulaţie efectuate metropolitan
	8.458
	14.021
	2.447
	1.621

	   Călători transportaţi, din care:
	105.554.127
	141.505.107
	25.090.017 
	20.235.004

	  1. Călători transportaţi urban:
	105.195.229
	140.614.932
	24.917.250
	20.072.645

	         - tramvaie
	57.842.184
	72.571.080
	12.871.490
	10.320.070

	         - troleibuze
	22.267.167
	33.472.076
	5.793.706
	4.874.041

	         - autobuze
	25.085.878
	34.571.776
	6.252.054
	4.878.534

	 2. Călători transp. Metropolitan
	358.898
	890.175
	172.767
	162.359

	Călători transportaţi urban, din care:
	105.195.229
	140.614.932
	24.917.250
	20.072.645

	  1. Călători transp. din bilete urban
	13.996.838
	11.808.752
	1.951.275
	1.553.498

	2. Călători transp. din abonamente urban:
	91.198.391
	128.806.180
	22.965.975
	18.519.147

	        - gratuităţi 100% reducere 
	44.146.645
	83.429.287
	16.586.820
	12.082.909

	        - abon. cu   50% reducere   
	14.221.570
	14.327.910
	3.340.120
	3.233.535

	        - abon. cu   20% reducere
	14.372.700
	14.293.100
	2.508.700
	2.667.135

	        - abon. preţ întreg
	17.978.910
	16.462.075
	478.015
	509.810

	        - legitimaţii de 1 zi
	478.566
	293.808
	52.320
	25.758


           3.3. EVOLUŢIA TARIFELOR


Tarifele  titlurilor de călătorie in anul 2010, au ramas la fel la abonamentele pentru populatie , fiind modificate tarifele la bilete  si portofel electronic, precum si introducerea tarifului social pentru gratuitatile acordate conform Protocolului de colaborare cu PMT.

EVOLUTIA PRINCIPALILOR INDICATORI FIZICI SI ECONOMICI PE PERIOADA 2008-2009-2010-2 LUNI 2011 ESTE PREZENTATA GRAFIC SI VALORIC DUPA CUM URMEZA: 

3.4 ACTIVITATEA DE INVESTITII 

           Datorita lipsei resurselor financiare  în perioada 2010 si 2011 s-a  renunţat la  cea mai mare parte a investiţiilor proprii, in aceasta perioada efectuindu-se plati restante la obiective finalizate in 2009, achizitia de tramvaie folosite si unele dotari independente necesare autorizarii reviziilor si reparatiilor, precum si plati pentru restituirea creditului pentru achizitia de troleibuze. 

Una din priorităţile  Primăriei Municipiului Timişoara a fost îmbunătăţirea flotei demijloace de transport , fiind achiztionate in leasing un nr. de 30 autobuze articulate , care au fost date in folosinta RATT. 

  3.5.   BUGETUL DE VENITURI SI CHELTUIELI PE ANUL 2010 si pe 2011 
· Lei –

	INDICATORI
	NR. CRT
	PREVEDERE
 AN 2010
RECTIFICAT
	PREVEDERE
2011

	VENITURI TOTALE, din care: (rd. 02 +rd13)
	1
	92.295.500
	83.811.000

	1.   Venituri din exploatare, din care:
	2
	92.275.500
	83.761.000

	a) Venituri din activitatea de bază – 704 (exclusiv subvenţii)
	3
	36.220.000
	36.500.000

	b) Venituri din alte activităţi – 703, 706, 707, 708, 711,722
	4
	2.600.000
	2.600.000

	c) Venituri din surse bugetare, din care:
	5
	52.395.500
	43.161.000

	         Subvenţii pentru acoperirea chelt de transport
	6
	21.600.000
	18.000.000

	        Subvenţii pentru acoperirea diferenţelor de preţ şi de tarif (exclusiv TVA) – 741
	7
	30.795.500
	25.161.000

	        Transferuri
	8
	0
	0

	        Prime acordate de la bugetul statului
	9
	0
	0

	        Alte sume primite de la bugetul statului
	10
	0
	0

	d) Venituri din fonduri speciale 
	11
	0
	0

	e)  Alte venituri din exploatare 754, 758, 781
	12
	1.060.000
	1.500.000

	2.  Venituri financiare (ct.764, ct.765, ct.766 ct. 768)
	13
	20.000
	50.000

	II.  CHELTUIELI TOTALE, din care: 
	14
	89.591.972
	78.208.300

	1.   Cheltuieli pentru exploatare – total, din care:
	15
	85.392.326
	73.708.300

	a)      Cheltuieli materiale
	16
	18.385.000
	18.200.000

	b)      Cheltuieli cu personalul, din care:
	17
	49.406.226
	38.248.300

	        Salarii brute – 641
	18
	34.350.000
	27.600.000

	        Colaboratori – 621
	19
	0
	0

	       Contribuţie la asigurările sociale de stat – 6451 (20,5% + 0,85% )
	20
	7.522.650
	5.892.600

	       Ajutor de şomaj – 6452 -0,5%
	21
	429.376
	138.000

	      Contribuţie la asigurările sociale de sănătate, conform L95/2006 şi L388/2007 – 6453 (5,5%)
	22
	1.889.250
	1.518.000

	Alte cheltuieli cu personalul, din care: 
	23
	5.214.950
	3.099.700

	       Fond special de solidaritate socială pentru persoanele cu handicap, conform OUG nr. 102/1999 – 635
	24
	171.750
	160.000

	       Fond iniţial pentru funcţionarea sistemului de asigurări pentru accidente de muncă şi boli profesionale conf. HG 2269/2004 – 6451- 0,325
	25
	103.050
	89.700

	      Alte cheltuieli privind asigurările şi protecţia socială - 6458, 6456
	26
	2.164.050
	2.100.000

	       Tichete de masă – 642
	27
	2.776.100
	750.000

	c)      Cheltuieli de exploatare privind amortizarea şi provizioanele – 681
	28
	9.000.000
	8.500.000

	d)      Cheltuieli cu sponsorizarea
	29
	180.000
	200.000

	e)      Cheltuieli cu tichetele cadou
	30
	50.000
	50.000

	f)       Cheltuieli prevăzute în Codul Muncii (actiuni social – culturale), din care:
	31
	450.000
	500.000

	-          Transferuri sau subvenţii
	32
	0
	0

	g)      Cheltuieli de protocol – 623
	33
	9.000
	40.000

	h)      Cheltuieli reclamă şi publicitate
	34
	56.700
	90.000

	i)        Alte cheltuieli, din care:
	35
	4.025.400
	3.180.000

	cheltuieli cu asigurarile (613)
	36
	1.270.200
	1.200.000

	cheltuieli cu impozite si taxe (635)
	37
	382.800
	380.000

	alte cheltuieli cu serviciile prestate de terti (611,612,624,625,626,627,628)
	38
	2.372.400
	1.600.000

	j)        Comisioane şi onorarii – 622
	39
	630.000
	700.000

	k)      Alte cheltuieli de exploatare 658, 654
	40
	3.200.000
	4.000.000

	2.      Cheltuieli financiare – 665,666,668
	41
	4.199.647
	4.500.000

	III.             REZULTATUL BRUT – profit (pierdere)
	42
	2.703.528
	5.602.700

	IV.              ALTE SUME DEDUCTIBILE STABILITE CONFORM LEGII, din care:
	43
	0
	0

	-          Fond de rezervă
	44
	0
	0

	V.   ACOPERIREA PIERDERILOR DIN ANII PRECEDENŢI
	45
	3.023.527
	4.706.268

	VI.              IMPOZIT PE PROFIT
	46
	22.000
	896.432

	VII. PROFITUL DE REPARTIZAT (potrivit OG nr.64/2001), din care:
	47
	3.001.527
	4.706.268

	a)      Rezerve legale 
	48
	0
	0

	b)      Acoperirea pierderilor contabile din anii precedenţi
	49
	3.001.527
	4.706.268

	c)      Alte rezerve constituite ca surse proprii de finanţare, aferente profitului rezultat din vânzări active, respectiv aferente facilităţilor fiscale la impozitul pe profit
	50
	0
	0

	d)      Alte repartizări prevăzute de lege
	51
	0
	0

	e)      Până la 10% pentru participarea salariaţilor la profit
	52
	0
	0

	f)       Minim 90% vărsăminte la bugetul de stat sau local, în cazul regiilor autonome, ori dividende în cazul societăţilor naţionale, companiilor naţionale şi societăţilor cu capital integral sau majoritar de stat
	53
	0
	0

	g)      Profitul nerepartizat pe destinaţiile prevăzute la lit. a-f
	54
	0
	0

	VIII.         SURSE DE FINANŢARE A INVESTIŢIILOR, din care:
	55
	17.612.896
	10.050.000

	1.      Surse proprii, din care:
	56
	10.676.800
	8.500.000

	         Amortizare
	57
	8.400.000
	8.500.000

	         Fond de dezvoltare
	58
	0
	0

	         Fonduri proprii
	59
	2.276.800
	0

	2.      Alocaţii de la bugetul de stat şi local
	60
	6.936.095
	0

	3.      Credite bancare (credit furnizor)
	61
	0
	1.550.000

	-          Interne
	62
	0
	0

	-          Externe
	63
	0
	0

	4.      Alte surse
	64
	0
	0

	IX.    CHELTUIELI PENTRU INVESTIŢII, din care:
	65
	17.612.895
	10.050.000

	1.      Investiţii, inclusiv investiţii în curs la finele anului
	66
	7.386.095
	400.000

	2.      Rambursări de rate aferente creditelor pentru investiţii
	67
	10.226.800
	9.650.000

	-          Interne
	68
	10.226.800
	9.650.000

	-          Externe 
	69
	0
	0

	X.    REZERVE, din care:
	70
	271.155
	271.155

	I. Rezerve legale
	71
	271.155
	271.155

	II. Rezerve statutare
	72
	0
	0

	III. Alte rezerve
	73
	0
	0

	IX DATE DE FUNDAMENTARE
	74
	0
	 

	1.      Venituri totale
	75
	92.295.500
	83.811.000

	2.      Costuri aferente volumului de activitate
	76
	89.271.973
	78.208.300

	3.      Număr prognozat de personal la finele anului, din care:
	77
	1.532
	1.125

	Activitate de bază
	78
	1.532
	1.125

	Alte activităţi
	79
	0
	0

	4.      Număr mediu personal total, din care:
	80
	1.520
	1.130

	Activitatea de bază
	81
	1.520
	1.130

	Alte activităţi
	82
	0
	0

	5.      Fond salarii brut, din care:
	83
	34.350.000
	27.600.000

	a)      Fond de salarii aferent posturilor blocate
	84
	0
	0

	b)      Fond de salarii aferent conducătorului agentului economic potrivit OUG nr. 79/2008, din care:
	85
	61.200
	61.200

	Sporuri, adaosuri, premii şi alte drepturi de natură salarială, potrivit OUG 79/2008
	86
	0
	0

	Premiul anual, potrivit OUG 79/2008
	87
	0
	0

	c)      Fond de salarii aferent personalului angajat pe bază de contract de muncă
	88
	34.350.000
	27.600.000

	6.      Câştigul mediu brut pe salariat
	89
	22.556
	24.425

	7.      Productivitatea muncii pe total personal (lei/persoană) (rd.75/rd.80) – în preţuri curente
	90
	60.721
	69.518

	8.      Productivitatea muncii pe total personal mediu (lei/persoană)(rd75/rd.80) – în preţuri comparabile
	91
	63.757
	72.938

	9.      Productivitatea muncii pe total personal mediu (unităţi fizice/număr personal)
	92
	54.741.855
	58.450.000

	10.  Cheltuieli totale la 1000 lei venituri totale cheltuieli totale/venituri totale x 1000
	93
	971
	933

	11.  Plăţi restante – total
	94
	11.500.000
	32.000.000

	Preţuri curente 
	95
	11.500.000
	32.000.000

	Preţuri comparabile (rd 86 x indicele de creştere a preţurilor prognozat)
	96
	12.075.000
	33.200.000

	12.  Creante restante – total
	97
	8.000.000
	49.000.000

	Preţuri curente 
	98
	8.000.000
	49.000.000

	Preţuri comparabile (rd 86 x indicele de creştere a preţurilor prognozat)
	99
	8.400.000
	51.400.000


       La fundamentarea Bugetului de venituri si cheltuieli pentru anul 2011 s-au avut in vedere realizarea bugetului anului 2010, conform balantei de verificare provizorii la 31.12.2010, precum si urmatoarele aspecte :

a) La capitolul venituri :

1. Venituri din exploatare :

· Cresterea veniturilor din incasari ca urmare a implementarii „Sistemului integrat de eficientizare a încasărilor şi cheltuielilor la R.A.T.T, obiectiv  pus in functiune in ianuarie 2009 ; preluarea de catre RATT a curselor regulate speciale la transportul angajatilor la locurile de munca ;Preluarea de catre RATT a curselor regulate de transport calatori pe zona Societatii de Transport Metropolitane Timisoara ;

·  Mentinerea veniturilor din alte activitati la acelasi nivel ca in 2010,:dezvoltarea activitatii de publicitate pe mijloacele de transport , prestari de servicii catre terti efectuate de sectiile LCE si SR, inchirieri utilaje si mijloace de transport , inspectii tehnice , reparatii pentru terti de mijloace de transport ;

· Veniturile din subventii prevazute au tinut cont de facilitatile acordate conform Protocolului incheiat cu Primaria Municipiului Timisoara si veniturile din subventiile la cheltuielile de transport planificate pentru anul 2011 ;

2. Veniturile financiare au fost estimate luand in considerare posibila variatie a cursului de schimb al euro in 2011, pentru creditul pe termen lung contractat de regie pentru achizitia de troleibuze .
b)  La capitolul cheltuieli : 

· implementarea Programului de eficienta energetica pentru diminuarea consumurilor ; reducerea graficelor de circulatie in vederea eficientizarii acestora ;

· de  masurile de reducere a unor cheltuielilor cu personalul prin concedierea colectiva efctuata in perioada octombrie –noiembrie 2010, de renegocierea clauzelor Contractului colectiv de munca pe anul 2011 etc.

· cheltuielile financiare au fost estimate tinand seama de cheltuielile cu dobanzile la creditul pe termen lung si linia de credit si de variatia cursului de schimb al euro, estimandu-se cheltuieli cu diferente de curs pentru creditul pe termen lung.

        In baza celor expuse mai sus , regia isi propune realizarea unui profit de 4.706.268 lei, care se va repartiza pentru acoperirea pierderiilor din anii precedenti. 
         In datele de fundamentare a BVC, respectiv la creante restante in 2011, am luat in considerare soldul subventiilor de exploatare de incasat de la bugetul local, care la 30.10.2010 erau de aprox. 49 milioane  lei. De asemenea la fundamentarea BVC am tinut cont de obligatiile fiscale restante prezente pe care le are inregistrate regia, care in situatia neincasarii creantelor de la bugetul local nu pot fi stinse in totalitate .   

Ceea mai mare pondere în cheltuielile de exploatare o reprezintă cheltuielile cu personalul. 

Cheltuielile cu personalul au avut ponderea principală în structura cheltuielilor de exploatare şi au reprezentat aproximativ 60% din totalul acestora în anul 2009   . 

În anul 2009, cheltuielile totale cu personalul au fost de 49.207.092 lei (59,48% din totalul cheltuielilor de exploatare),  media lunara a  cheltuielilor cu personalul fiind de 4.100.591 lei, ceea ce reprezentă o cheltuială cu fiecare angajat de aproximativ 2.728 lei. 

În anul 2010, prin măsurile luate de reducere a cheltuielilor, inclusiv şomajul tehnic, media lunara a cheltuielilor cu personalul a scăzut la 3.766.374 lei, ceea ce înseamană aprox. 2.457 lei cheltuială lunară cu fiecare angajat.

Cu toate măsurile luate, atât de creştere a veniturilor din încasări cât şi de reducere a cheltuielilor  cu personalul,  veniturile realizate din încasări în 2009 şi 2010, nu acoperă cheltuielile cu personalul înregistrate în  perioada analizată.

În concluzie, pentru acoperirea cheltuielilor cu personalul din veniturile din încasări este necesară reducerea numarului de angajaţi,p ca ultimă măsura de reducere a acestor cheltuieli, prin desfintarea efectiva in limita maxima de 300 posturi . 
Sume datorate instituţiilor de credit, reprezintă sumele datorate aferente creditelor: 

	· Banca 
	· RAIFFEISEN BANK SA

	
	

	· Destinaţie
	· Achizitii imobilizari -troleibuze

	· Valoare credit
	· 17.975.000 Euro

	· Rata dobânzii
	· EURIBOR 1M+2%

	· Scadenţa
	· 31.05.2017


Pentru garantarea îndeplinirii la termen şi integral a obligaţiei de plată asumate prin  Contractul de facilitate de credit nr. 3720/2008, cu actele adiţionale ulterioare, încheiat cu BRD –GROUPE SOCIETE GENERALE SA, RATT a constituit în favoarea creditorului o ipotecă asupra imobilelor înscris în CF. 16778 cu nr. cadastral 407468 din Timişoara, str. Renaşterii nr.28.

Pentru garantarea creditul pe termen lung –Contract 28/13.04.2006-cu actele adiţionale ulterioare, regia a constituit în favoarea RAIFFEISEN NANK SA, garanţii atât asupra echipamentelor şi asupra mijloacelor de transport care fac obiectul finanţării, cât şi cesionarea creanţelor reprezentând subvenţiile primite anual de la Primaria Municipiului Timisoara .De asemenea Consiliul Local a garantat suma suplimentară a facilităţii de credit în valoare de 7,3 milioane euro. 

Subvenţii

R.A.T.Timişoara pentru desfăşurarea activităţii sale, beneficiază de urmatoarele tipuri de subventii de la bugetul local :

· subvenţii pentru acoperirea diferenţelor de tarif şi gratuităţi acordate diferitelor categorii de persoane, conform HCL pentru anul 2010;

· subvenţie de 30% la cheltuiala de transport realizată, acordată în baza H.C.L. 232/2005.

 Se constată că pe perioada 2008-2010 procentul de încasare al subvenţiilor a scăzut de la 100 % în 2008, la 68 % în 2009 şi la50 % în 2010.

Neîncasarea creanţelor şi în principal a subvenţiilor de la bugetul local au condus la înregistrarea de obligaţii fiscale restante şi întârzieri la plata datoriilor către furnizori şi bănci, întârzieri care au generat la rândul lor majorări de întârziere şi care au dus la executări silite asupra bunurilor şi instituirii de popririi pe conturile regiei.

Pentru obligaţiile fiscale restante, inclusiv obligaţiile stabilite prin Decizia 69/2010 în valoare de 40.477.092 lei, Ministerul finanţelor –ANAF- prin actul administrativ 34/25.11.2009, şi-a intabulat dreptul de ipoteca  asupra  celor 2 imobile aflate in proprietatea regiei şi  a procedat la instituirea popririlor pe conturile regiei. 

De asemenea, ANAF a procedat la Instituirea unor măsuri asiguratorii prin instituirea  sechestrului pe bunurile imobile aflate în proprietatea RATT şi sechestru pentru bunurile mobile ale R.A.T.T, pentru obligaţiile de plata stabilite prin Decizia 69/2010, stabilite în urma controlului  fiscal din perioada noiembrie 2009-ianuarie 2010. Atât decizia de impunere cât şi sechestru au fost contestate şi respectiv a fost înaintată acţiune în instanţă pentru desfinţarea şi anularea acestora.

Lipsa resurselor a făcut ca în anul 2010, să fie făcute, în cea mai mare parte, cheltuieli pentru investiţiile efectuate în anul 2008, 2009  şi 2010. Se constată că lipsa resurselor a făcut ca în perioada 2009-2010, să se renunţe la cea mai mare parte a investiţiilor prevăzute prin planul de investiţii. 

Concluzie: Reorganizarea şi restructurarea regiei ca urmare a efortului investiţional susţinut de către municipalitate nu a fost concretizată prin măsuri de reducere a cheltuielilor cu mentenanţa, în special cheltuaiala cu personalul, ca element de cost principal în structura cheltuielilor totale ale regiei cu toate ca regia in anul 2010 a realizat o imbunatatire si eficientizare a activitatii prin programul de reorganizare si restructurare aprobat de catre Consiliul Local al Municipiului Timisoara.  

Eficienţa în transporturile publice locale de călători presupune un echilibru între numărul de personal de mentenanţă, inclusiv personalul TESA şi personalul de bord care asigură serviciul.  Un optim pentru eficientizarea regiei ar  fi un raport de 1 la 1 intre activitatea de baza si activitatile conexe pentru sustinerea activitatii de baza, lucru care nu a fost atins in cursul anului 2010 prin masurile luate. 

3.6.  ANALIZA RESURSELOR UMANE
 Analiza resurselor umane  la R.A.T.T. cuprinde următoarele aspecte, considerate semnificative:

· Analiza coeficientului ieşirilor pentru perioada martie 2010 – martie 2011

· Analiza coeficientului circulaţiei totale pentru perioada martie 2010 – martie 2011
· Analiza resurselor umane din punct de vedere a structurii de personal. 

· Analiza resurselor umane referitoare la vechimea în cadrul regiei pe categorii de personal. 
     Analiza coeficientului circulaţiei totale pentru perioada martie 2010 – martie 2011

În perioada analizată coeficientul circulatiei totale a fost de 0,027.

Analiza coeficientului ieşirilor pentru perioada martie 2010 – martie 2011

În perioada analizată coeficientul ieşirilor a fost de 0,024, principala cauză a ieşirilor este pensionarea, în toate formele ei: pensie limită de vârstă, pensie limită de vârstă anticipată şi pensie de invaliditate. În cazul personalului de bord şi în special a conducătorilor de autobuz o altă cauză a ieşirilor este demisia.  În luna octombriei 2010 principala cauză a ieşirilor a fost concedierea colectivă care a avut loc în cadrul regiei, urmare a punerii în aplicare a Hotărârea Consiliului Local 292/29.07.2010
Structura de personal la R.A.T.Timişoara 
Numărul de posturi în conformitate cu organigrama şi statul de funcţii R.A.T.T., aprobate prin Hotărârea Consiliului Local 292/29.07.2010 este de 1133.

	Nr.

crt.
	Funcţia
	Număr posturi

	1. 
	Personal TESA
	118

	2. 
	Personal operativ
	130

	3. 
	Personal muncitor
	885

	
	TOTAL
	1133

Personal TESA: 118 

din care: - funcţii de conducere: 36

   - funcţii de execuţie:
 82

Personalului TESA din cadrul regiei are competenţe profesionale specifice şi complexe, în concordanţă cu specificul activităţii, categoria predominantă fiind a absolvenţilor de studii tehnice.

Muncitorii din cadrul regiei se clasifică în trei categorii principale: personal de bord (conducători auto), muncitori calificaţi (electricieni, mecanici auto, mecanici utilaj, lăcătuşi mecanici, motopompişti, strungari, tâmplari, vopsitori, constructori linie cale, etc.) şi muncitori necalificaţi.

Conducători mijloacelor de transport în comun reprezintă categoria de personal predominantă în cadrul total personal dat fiind activitatea de transport urban, suburban şi metropolitan a regiei.  

Analizând structura de personal funcţie de sex, se remarcă preponderenţa personalului masculin în total personal, fapt datorat specificului activităţii.

Structura personalului funcţie de vechimea în R.A.T.T.

În cadrul analizei realizate la Regia Autonomă de Transport Timişoara, datorită vechimii firmei şi a particularităţii domeniului de activitate, pentru determinarea coeficient de stabilitate al personalului s-au considerat semnificative mai multe tranşe de vechime, respectiv: 0-5 ani, 5-10 ani; 10-15 ani; 15-20 ani; 20-25 ani şi mai mult de 25 de ani. 

	Vechimea în muncă în cadrul R.A.T.T. prezintă coeficientul stabilităţii personalului.

Din graficele de mai sus se observă că muncitorii sunt categoria de personal cea mai stabilă, 47% dintre aceştia având o vechime mai mare de 20 de ani de muncă în cadrul regiei. În cazul personalului TESA şi operativ se remarcă o împrospătare a acestor categorii de salariaţi, 45% dintre aceştia având o vechime în regie mai mică de 10 ani şi doar 17% sunt angajaţii regiei de mai mult de 25 de ani. În cazul personalului de bord 63% dintre aceştia au o vechime în regie mai mică de 10 ani, la această categorie de personal înregistrându-se cea mai mare fluctuaţie. Conducătorii de troleibuz reprezintă categoria de personal cu vechimea cea mai mică în regie, 80% dintre aceştia sunt angajaţi în regie de mai puţin de 10 ani. Dintre personalul de bord categoria cea mai stabilă este cea a conducătorilor de tramvai, 45% dintre aceţtia având o vechime în regie mai mare de 10 ani.   


3.7. ANALIZA SWOT
S-a efectuat o noua analiză diagnostic fata de anul 2009 prin care s-au identificat şi inventariat principalele probleme care derivă din activitatea de bază a Regiei Autonome de Transport Timişoara.

Principalele  probleme  care  generează dificultăţi în activitatea Regiei Autonome de Transport Timişoara sunt următoarele:

· starea de uzură fizică şi morală ridicată a tramvaielor;

· existenţa unor posibile ameninţări, care pot apărea mai ales datorită creşterii accelerate a traficului  urban,  care  va  perturba  puternic  circulaţia  mijloacelor  de  transport  public de persoane în situaţia în care nu se vor asigura benzi de circulaţie rezervate exclusiv acestora;
· creşterea circulaţiei urbane şi blocajele de trafic, care se produc deja în prezent în special în zona centrală a oraşului;
· revizuirea şi armonizarea structurii  organizaţionale cu structurile practicate în ţările Uniunii Europene pentru companiile de transport public de persoane. În acest sens se propune reconfigurarea  structurii  organizaţionale  în  funcţie  de  stadiul  de  dezvoltare al  Regiei Autonome de Transport Timişoara şi strategia sa de dezvoltare.

Problemele referitoare la calitatea transportul public de persoane şi nemulţumirile  populaţiei, rezultate din sondajele proprii ale Regiei Autonome de Transport Timişoara se referă la:

· confortul asigurat pe durata deplasărilor;

· frecvenţa cu care sosesc mijloacele de transport;

· traseele alese pentru liniile de transport în comun;

· starea vehiculelor şi întreţinerea acestora;
· amabilitatea  personalului  cu  care  călătorii  intră  în  contact,  începând  cu  obţinerea informaţiilor privind transportul public de persoane şi până la efectuarea deplasării;
· informaţiile disponibile în staţii de transport public;

· punctualitatea sosirii în staţii a mijloacelor de transport;

· preţul biletelor şi al abonamentelor;

· emisiile poluante generate de mijloacele de transport.
Organizarea circulaţiei în  oraşul Timişoara nu este realizată astfel încât să se poată acorda prioritatea transportului public. În acest sens se menţionează faptul că majoritatea liniilor de tramvai sunt în zonă carosabilă amplasată de regulă pe axul arterei (în mijloc), iar pe cele in platforma proprie circulă şi poliţia, pompierii şi salvarea. 

PUNCTE TARI

· tradiţie şi profesionalism;

· resurse umane majoritar competente;
· infrastructura de tramvai în curs de modernizare;
· parc modern de autobuze şi troleibuze;
· program de investiţii important susţinut de Primăria Municipiului Timişoara;
· deschiderea conducerii  pentru modernizare şi eficientizare;
· management activ, orientat pe obiective prioritare şi dezvoltare;
· încrederea  managementului  din  cadrul  R.A.T.Timişoara  că  este  posibil  să  fie  demarate  şi  încheiate  cu succes programe de eficientizare şi modernizare a activităţii;
· disponibilitate cu privire la dezvoltarea viitoare a transportului public de persoane în corelare cu  apariţia Aglomerării  Urbane  Timişoara  (conform  studiului  realizat  de  către  Direcţia  de  Urbanism  din cadrul Primăriei Municipiului Timişoara;

· relaţii  bune  de  colaborare,  active  şi  profesioniste,  cu  Primăria  Municipiului  Timişoara  şi  alte organizaţii implicate în modernizarea şi organizarea corespunzătoare a transportului public de persoane. 
· există un sistem modern de urmărire şi monitorizarea circulaţiei mijloacelor de transport;
· sistemul de informare a călătorilor în staţiilor şi în mijloacele de transport în curs de implementare;
· există  un  sistem  de  tiketing  modern  prin  care  să  se  poată  urmări  numărul  de  călători transportaţi care este implementat
PUNCTE SLABE

Situaţia resurselor financiare:
· RATT are datorii importante;
· grad  redus de incasare a creantelor provenite din subventiile acordate;
· acces dificil la credite deoarece RATT nu are cu ce garanta   (mijloacele fixe de tip clădiri şi terenuri sunt proprietate publică) ;

· lipsa  unei  baze  de  date  relaţionale,  respectiv  a  unui  sistem  informatic  integrat  (de  tip  ERP- Enterprise Ressource Planning)  aduce mari dificultăţi şi prejudicii întregului sistem financiar- contabil şi de comercializare;

· utilizarea  incompletă  a  capacităţilor  şi  tehnologia  învechită  determină  cheltuieli  ridicate  şi  în final pierderi la secţiile piese de schimb, întreţinere şi  reparaţii;
Starea mijloacelor de transport:
· tramvaiele aduse din Germania au fost fabricate în perioada 1965-1970, prezintă un grad mare de uzură fizică şi morală şi un număr de mare de tipuri, 5 tipuri, care necesită o varietate mare de piese de schimb ;

Probleme de organizare generală:
· necesitatea unei strategii cu privire la dezvoltarea viitoare a transportului în comun în corelare cu apariţia Aglomerării Urbane Timişoara;

· organigrama are multe nivele ierarhice, fapt ce face, ca uneori, departamentele să fie rupte unele de altele iar colaborarea şi comunicarea se fac cu dificultate;

· se întâmpină greutăţi în selectarea şi formarea de personal competent pentru activitatea de transport public;

· personal nemulţumit/nemotivat datorita salariilor mici;

· informatizarea este slabă, se mai lucrează cu tot felul de registre şi evidenţe scrise cu mâna;
Contorizarea consumurilor:
· nu există un sistem de contorizare pe centre cost (consum) a energiei electrice, carburanţilor şi utilităţilor

OPORTUNITĂŢI

· atitudine  favorabilă  a  cetăţenilor  pentru  utilizarea  transportului  public de persoane,  faţă  de  automobile datorită  creşterii  dificultăţilor  de  circulaţie  tot  mai  frecvente  ca  urmare  a  creşterii  continue  a traficului;

· implicarea  conducerii  Primăriei  pentru  modernizarea  transportului  public de persoane  şi  asigurarea resurselor financiare pentru investiţii şi pentru compensarea reducerilor  sociale şi gratuităţilor;

· concurenţa redusă datorită inexistenţei unor soluţii alternative de transport public de persoane;

· nivelul mare de încredere al cetăţenilor în siguranţa călătoriilor cu transportul în comun (peste 40 % din locuitorii oraşului călătoresc cu mijloace de transport public de persoane);

· existenţa studiului privind  Aglomerarea Urbană Timişoara care are în vedere  extinderea transportului în comun în periurban;

· posibilităţi de extindere locală şi regională a reţelei de transport public de persoane;
· posibilităţi de utilizarea la scară tot mai largă a sistemelor digitale de tehnologia informaţiilor şi comunicaţiilor.

VULNERABILITĂŢI
· fluctuaţia mare de personal pentru personalul de bord;

· dezvoltarea concurenţei, inclusiv din ţările UE incepand cu 2007,
· constrângerile din punctul de vedere  al reglementărilor  Uniunii  Europene  atât  la  achiziţii  de mijloace de transport, cât şi la trafic şi taxare;

· dificultăţi de conformitate în calitatea serviciilor  de transport public de persoane şi la cerinţele de mediu, faţă de standardele europene;

· creşterea continuă a traficului urban care va perturba puternic TC, dacă nu se asigură din timp sisteme moderne de planificare tehnică şi monitorizare on-line a traficului, asistate de echipamente digitale şi măsuri de organizare şi coordonare a traficului TC pe căi rezervate şi cu priorităţi de circulaţie;

· creşterea volumului de date şi informaţii care nu se pot prelucra cu sistemul informatic actual.
CAP. 4 . MĂSURI  DE REORGANIZARE ŞI RESTRUCTURARE A ACTIVITĂŢII R.A.T.TIMIŞOARA
Misiunea regiei şi activităţile realizate sunt redate în cadrul a două documente, anume: M.S.M.I. - Manualul Sistemului de Management Integrat şi R.O.F. - Regulamentul de Organizare şi Funcţionare. Referiri la misiunea şi activităţile R.A.T.Timişoara, aşa cum sunt ele definite prin M.S.M.I. şi R.O.F. se prezintă în cele ce urmează:

Directorul General al Regiei Autonome de Transport Timişoara stabileşte (conform celor specificate în cadrul MSMI ca politică de calitate pentru întregul personal al regiei următoarea:  transportul călătorilor în condiţii de confort, siguranţă şi deplină încredere  în serviciul efectuat de regie.
Politica de calitate, mediu, sănătate şi securitate, responsabilitate socială, declarată de managementul de vârf, se mentine ,se imbunatateste si cerintele acesteia sunt auditate.
Baza implementării şi certificării sistemului de management integrat a constituit-o necesitatea de a se îmbunătăţi aspectele activităţii regiei. Dorinţa  CĂLĂTORULUI precum şi urgenţa de acţiune pentru îmbunătăţirea unor aspecte ale activităţii se pot constata şi prin sondajele  de opinie realizate la nivelul  populaţiei  municipiului. Sondajele  de  opinie  stabilesc  direcţiile prioritare de acţiune şi de asemenea modul în care şi-au atins scopul măsurile luate anterior.

Atingerea obiectivelor stabilite se face prin implementarea şi difuzarea de proceduri documentate ale SMI. Procedurile se stabilesc de către toţi cei implicaţi în desfăşurarea activităţi, la toate nivelurile de activitate. Elaborarea documentelor SMI se realizeaza de catre proprietarii de proces, cu respectarea cerintelor legale in vigoare, fiind verificate din punct de vedere al standardelor internationale.
Faţă de obiectul de activitate înscris în ROF al RATT, se consideră că toate activităţile secundare si auxiliare ale regiei reprezinta suport  pentru desfasurarea activitatii principale si anume “transporturi urbane, suburbane si metropolitan de calatori” 

Documentatia SMI stabileşte responsabilităţile personalului din cadrul regiei, pentru fiecare nivel organizatoric, conform atributiunilor stabilite prin ROF.

4.1.Măsuri privind eficientizarea activităţii, reorganizarea si restructurarea  R.A.T.Timişoara
Principiile de lucru care stau la baza măsurilor

Măsurile privind eficientizarea, reorganizarea şi restructurarea activităţii regiei au în vedere următoarele aspecte:

· reducerea cheltuielilor;

· creşterea veniturilor;

· atragerea de călători de la alte tipuri  de transport;

· asigurarea unui raport optim între numărul de călători transportaţi şi parcursul mijloacelor de transport, adică:

o
maximizarea numărului de călători transportaţi şi

o
minimizarea parcursului mijloacelor de transport.

Plan de măsuri şi acţiuni pentru creşterea eficienţei energetice
Reducerea pierderilor de energie în cadrul R.A.T.Timişoara se poate concretiza prin alocarea de fonduri de investiţii pentru lucrări de modernizare respectiv de reabilitare a unor părţi din instalaţii acesta în corelaţia cu programul de dezvoltare al regiei. În vederea creşterii eficienţei energetice şi a reducerii consumurilor energetice la R.A.T.T. se pot considera in continuare următoarele aspecte: 

Măsuri fără investiţii

· In continuare sa se puna accent pe verificarea tehnică şi analiza eficienţei energetice a instalaţiilor de încălzire interioare.

· Punerea la punct in continuare a unor sisteme de închideri a uşilor a geamurilor şi verificarea etanşeităţii acestora.

· Introducerea in continuare a unor evidenţe primare a parametrilor de exploatare a instalaţiilor energetice şi implementarea unui sistem de urmărire a valorilor acestora pentru a se asigura o exploatare economic (producere, consum).

· Reducerea in continuare a zonelor încălzite în afara orelor de lucru.

Măsuri generale cu investiţii mici

· Refacerea şi completarea in continuare a tuturor instalaţiilor cu aparatele de măsură a temperaturii şi presiunii.

· Contorizarea in continuare a consumului de apă şi energie termică a plecărilor spre consumatorii interni

· Refacerea sau complectarea in continuuare a izolaţiilor termice pe conducte şi pe utilaje

· Montarea treptată de robineţi termostaţi pe radiatoarele termice. 

Măsuri specifice cu investiţii mari

Pentru îmbunătăţirea alimentării cu energie a cosumatorilor termici la costuri reduse şi cu încadrarea în valorile de eficienţă energetică reglementată sunt necesare:

· Utilizarea de energii regenerabile respectiv a energiei solare.

· Utilizarea utilităţiilor existente în zonă.
· Pentru a reduce cheltuielile în alimentarea cu căldură a cladirilor din  str.Renaşterii se v-a opta la soluţia montarii unui cazan de apa caldă utilizând gazul natural pentru încălzire şi energie solară pentru preparare a.c.c. În acest caz s-a avut în vedere existenţa unei conducte de distribuţie a gazului natural  la cca 25m distanţă faţă de consumator.

Concluziile sunt prezentate sintetic în „PROGRAM DE MĂSURI ŞI ACŢIUNI STRATEGICE”. Se  propune ca  obiectivele strategice, în domeniul dezvoltării  transportului public de persoane în  zona Timişoara, să aibă în vedere in continuare următoarele aspecte:

· extinderea liniilor de tramvaie pe direcţiile cu fluxuri mari de călătorim. S-a promovat extinderea spre comuna Mosnita;

· menţinerea liniilor de troleibuze în zona centrală a oraşului şi pe cât posibil pe trasee fără multe viraje, în special viraje la stânga. S-au promovat extinderii de linii de troleibuz pe directia Ghiroda si Dumbravita;

· asigurarea  accesibilităţii  la  serviciile  transport  în  comun,  într-o  primă  etapă  pentru  toate zonele din municipiul Timişoara, iar apoi şi în Aglomerarea Urbană Timişoara.

Activitatea în cadrul RATT este apreciată în funcţie de realizarea unor indicatori precum:

· kilometri transport urban (km);

· ture transport urban (ture)

· ore circulaţie (ore)

· C.U.P.- Coeficient de utilizare a parcului (%)

· Parc inventar (unit)

· Călători transportaţi (călători)

· Călători pe kilometru urban (calatori/km),etc.

4.2.Analiza cheltuielilor  şi a veniturilor
In continuare se propune reducerea cheltuielilor, care de principiu, poate fi concepută numai acolo unde există rezerve în acest sens.  Teoretic în orice entitate există asemenea rezerve, determinate de  progresul factorilor de producţie, de punere în aplicare a rezultatelor cercetării ştiinţifice, de  mai  buna organizare şi gestionare a resurselor.

Conducerea prin costuri implică stabilirea unor costuri normale, care constituie criteriul permanent de comparaţie a comportamentului diferitelor categorii de cheltuieli. Teoria şi  practica  mondială consideră ca fiind costuri normale:

· standardele de cheltuieli stabilite pe baza tehnologiilor de fabricaţie care asigură obţinerea produselor sau serviciilor la parametrii proiectaţi;
· nivelul cel mai scăzut de cheltuieli înregistrate în ramura de activitate respectivă;
· costurile care asigură un profit net anual echivalent dobânzii aferente capitalului propriu.
Este important ca la nivelul regiei să existe un plan al costurilor care să  fie în permanenţă  adaptat  condiţiilor  concrete  ale  momentului,  constituind  baza  de  raportare  pentru realizările fiecărei perioade.

În contabilitatea financiară, cheltuielile se înregistrează pe feluri de cheltuieli (după natura lor) şi se grupează în:

· cheltuieli de exploatare – care cuprind categorii de consumuri pentru realizarea obiectului de activitate şi cele aferente acestora;

· cheltuieli  financiare  – care includ pierderile legate de creanţe de  participaţii, vânzarea titlurilor de plasament, dobânzi, diferenţe de curs valutar, etc.;
· cheltuieli extraordinare  – care nu sunt legate de activitatea curentă, normală sunt relativ restrânse şi se produc foarte rar în activitatea unei entităţi (pierderi din calamităţi, cataclisme etc.).
Veniturile unei entităţi reprezintă sumele încasate sau de încasat şi se grupează în:

· venituri din exploatare – în care se includ veniturile realizate din operaţiile care formează obiectul  de  activitate,  la  care  se  adaugă  veniturile  din  producţia  stocată  şi  imobilizată, precum şi alte venituri legate de exploatare.

· venituri financiare – în care se includ venituri din participaţii, din alte imobilizări, din titluri de plasament, din diferenţe de curs valutar.

· venituri extraordinare – despăgubiri din calamităţi naturale, etc.

Propunerile  privind  eficientizarea activităţii regiei au în vedere următoarele aspecte:
· reducerea cheltuielilor;

· creşterea veniturilor;

· mărirea substanţială a numărului de călători atraşi de la alte mijloace de transport;
· asigurarea unui raport optim între numărul de călători transportaţi şi parcursul mijloacelor de transport, adică:

o maximizarea numărului de călători transportaţi şi
o minimizarea parcursului mijloacelor de transport;
· externalizarea unor activităţi de producţie şi servicii, care nu pot fi eficientizate;

· sporirea competenţei resurselor umane;

· restructurarea organizaţională;

· realizarea unui program de investiţii pentru modernizarea transportului în  comun, în armonizare cu cerinţele călătorilor şi cu reglementările europene.

Concluziile analizei economico financiare arată că unii indicatori au valori care se  încadrează  în categoria rezultatelor bune (rata de solvabilitate, lichiditatea generală, rata de finanţare a fondului de rulment), iar alţi indicatori se încadrează în categoria „pericol”, „riscant” sau „atenţie” (durata medie de stocare, rentabilitatea, rentabilitatea   economică, rata rentabilităţii economice, soliditatea financiara).

Măsuri de reducere a cheltuielilor
1.
Reducerea consumurilor de energie electrică la  tramvaie şi troleibuze, inclusiv în depouri, precum şi în atelierele de piese de schimb şi de întreţinere in continuare prin următoarele măsuri  tehnico- economice:
· in continuare se propune o manieră de conducere economicoasă a mijloacelor de transport electrice, fapt pentru care se propune o instruire specială a conducătorilor de vehicule şi apoi o monitorizare susţinută a rezultatelor obţinute în practică;

· in continuare se propune o contorizarea consumurilor de energie electrică la ieşirea din substaţii şi monitorizarea efectelor obţinute;

2.
Reducerea consumurilor de combustibili la autobuzele destinate transportului în comun prin următoarele măsuri tehnico-economice:

· o  manieră de conducere economicoasă a autobuzelor, fapt pentru care se propune o instruire specială a conducătorilor de vehicule şi apoi o monitorizare susţinută a rezultatelor obţinute în practică;

3.
Reducerea altor cheltuieli materiale în special a celor aferente atelierelor de piese e schimb, service şi întreţinere, într-o primă etapă până la externalizarea acestor activităţi, printr-o mai bună evidenţă şi urmărire a consumurilor de utilităţi (energie electrică şi termică, gaze, apă ş.a) şi urmărirea utilizării mai complete a capacităţilor de producţie disponibile.

Măsuri de creştere a veniturilor
Scăderea numărului de călători reprezintă un factor care a influenţat semnificativ nivelul veniturilor, oprirea acestui fapt social devine un obiectiv strategic pentru conducerea R.A.T.Timişoara.

Pentru atingerea acestui obiectiv se propun următoarele măsuri:

· propunerea in continuare catre municipalitate a schimbarii actualului sistem de tarifare cu un altul folosind sistemul modern de tiketing, care asigură cuantificarea corectă a călătorilor şi reducerea fraudelor;
· îmbunătăţirea in continuare a sistemului de informare a călătorilor prin sisteme de afişaj digital în vehicule şi în staţii, precum şi prin diverse postere şi pliante, care să permită cunoaşterea şi vizualizarea rapidă a traseelor si a graficelor orare;

· pentru asigurarea succesului unor astfel de măsuri este strict necesar in continuare utilizarea sistemului de monitorizare a încărcării mijloacelor de transport cat mai eficient pe baza datelor puse la dispozitie;

· în vederea descongestionării circulaţiei din zonele cu trafic auto intens din centrul oraşului, se recomandă limitarea pătrunderii autobuzelor şi troleibuzelor în aceste zone în favoarea tramvaielor;

· promovarea şi extinderea sistemului de reglementare a circulaţiei pe căi rezervate pentru mijloacele  de  transport public de persoane  şi  în  special  pentru  tramvaie,  pe  măsura  punerii  în funcţiune  a  noilor  linii,  corelat  şi  cu  un  sistem  integrat  de  acordarea  priorităţii  la semafoare pentru tramvaie, troleibuze şi autobuze;

· creşterea vitezei medii de circulaţie prin măsurile prevăzute mai sus, dar şi prin creşterea numărului de linii expres paralele cu traseele normale, care să funcţioneze în perioadele de vârf ale traficului sau în zonele aglomerate pe tot parcursul zilei;

· sporirea confortului în vehicule şi asigurarea condiţiilor comode de urcare şi coborâre, inclusiv pentru bolnavi şi persoane cu handicap, măsură prevăzută în normele europene pentru transportul în comun.
4.3 Obiectivele strategiei actuale ale  activităţii R.A.T.Timişoara
· Menţinerea şi îmbunătăţirea unui Sistem de Management Integrat Calitate – Mediu - Sănătate şi Securitate.

· Creşterea eficienţei transportului public de călători, printr-un grad de realizare a graficelor de peste 98%.

· Creşterea indicatorului de satisfacţie client cu 2% pe an.

· Întărirea imaginii regiei prin asigurarea şi menţinerea conformităţii cu reglementările în domeniu.

· Menţinerea pe piaţa oraşului Timişoara cu extindere ca operator regional. 

· Asigurarea unui parc bun de exploatare de mijloace de transport în comun prin realizarea unei mentenanţe conform cerinţelor tehnice, urmărind realizarea unui coeficient de stare tehnică a parcului (CST) de minim70%.

· Investiţii în retehnologizare şi infrastructură.

· Preluarea în totalitate a obiectivelor şi criteriilor de performanţă stabilite de către Primăria Municipiului Timişoara prin hotărâri ale Consiliului Local Timişoara şi realizarea acestora la nivel maxim.

· Îmbunătăţirea continuă a calităţii serviciilor furnizate clienţilor prin reînoirea parcului de troleibuze prin achiziţia de troleibuze noi în continuare şi a  parcului de autobuze prin achiziţia de 30 autobuze articulate noi, respective achiziţia de tramvaie noi.

· Prevenirea poluării mediului şi solului.

· Analiza periodică a politicii, obiectivelor şi programului de management şi stabilirea gradului de adecvare.

· Realizarea unei culturi a calităţii şi a unei mentalităţi proactive a personalului regiei  şi a celor ce lucrează în numele nostru, în ceea ce priveşte protecţia mediului înconjurător şi securitatea în muncă.

· Îmbunătăţirea condiţiilor de muncă ale personalului angajat, fidelizarea angajaţilor.
· Dezvoltarea acţiunilor cultural sociale la complexul de agrement propriu al regiei pentru toţi angajaţi prin programe lunare de recuperare a potenţialului de muncă, împreună cu sindicatele legal constituite
Documentele Sistemului de Management Integrat Calitate-Mediu-Sănătate şi Securitate în Muncă sunt astfel concepute încât să susţină această politică şi să fie în conformitate cu prevederile standardelor ISO 9001:2000, ISO 14001:2004 şi cu specificaţia OHSAS 18001:1999.

Promovarea conceptelor moderne de management reprezintă una din priorităţile organizaţiei şi este un factor determinant pentru o dezvoltare durabilă.
4.4 Reorganizarea şi restructurarea regiei prin proiectarea structurii organizaţionale şi implementarea noii organigrame
Analiza structurii organizaţionale actuale şi a documentelor relevă necesitatea revizuirii acestora şi armonizarea lor cu structurile practicate în ţările Uniunii Europene pentru companiile de transport public de persoane. Se va ţine cont de următoarele aspecte:
· necesitatea reconfigurării structurii organizaţionale în funcţie de stadiul de dezvoltare al companiei şi strategia sa de dezvoltare;

· crearea sau reorientarea compartimentelor de strategie, dezvoltare şi planificare tehnică, dar şi a celor de marketing şi vânzări către proiecte de modernizare, cu promovarea echipamentelor şi tehnologiilor digitale;

Principii pentru proiectarea structurii noii organigrame a regiei
Cele mai semnificative aplicabile regiei sunt următoarele:

· Definirea obiectivelor strategice ca punct de plecare în reproiectarea structurilor organizaţionale;
· Asigurarea condiţiilor pentru proiectarea unui management participativ şi  performant la toate nivelurile structurii organizaţionale. Acest principiu se materializează în proiectarea unei structuri manageriale echilibrate şi finaliste prin cuantificarea rezultatelor, asistată de un sistem TIC (Tehnologia informaţiei şi comunicaţii) modern şi adecvat.

· Apropierea structurii manageriale de cea operaţională prin reducerea numărului de niveluri ierarhice şi compartimente administrative/funcţionale, care să permită transmiterea rapidă şi fluentă a deciziilor şi a informaţiilor privind realizarea acestora. Acest principiu se materializează prin aplatizarea structurii organizaţionale şi prin utilizarea eficientă a sistemelor moderne de TIC.

· Unitatea dintre decizie şi implementarea acesteia în structura operaţională. Acest principiu se materializează prin asigurarea încă de la proiectarea structurii  organizaţionale că la nivelul unui post cu atribuţii, competenţe şi responsabilităţi definite, decizia se transmite de la un singur manager şi rapoartele se întorc, în primă instanţă, tot la acesta pentru evaluare.

· Limitarea la maxim posibil a interferenţelor organizatorice în  structură, astfel încât  să se evite paralelismul în acţiune şi suprapunerile în controlul şi monitorizarea realizării sarcinilor. Acest principiu se materializează în analiza atribuţiilor pe posturi şi definirea sarcinilor, competenţelor şi responsabilităţilor cu evitarea paralelismelor şi redundanţelor. În acest fel se obţine o definire armonizată a posturilor şi funcţiilor.

· Acest principiu reprezintă în practică o provocare pentru cei care proiectează structuri în sensul găsirii unor compartimentări coerente şi eficiente, care să asigure un echilibru cât mai bun între criteriul frecvenţei de legături şi cel al competenţei profesionale pe domeniul managerului. Această componentă a reproiectării structurii organizaţionale necesită o atentă analiză şi utilizarea unor metode de proiectare specifice.

· Eficacitatea şi eficienţa sistemului organizatoric este un principiu care cumulează cerinţele de bază ale unei structuri organizaţionale performante şi anume  flexibilitatea structurilor organizaţionale, economia de personal şi economia de informaţii şi comunicaţii. Acest principiu se regăseşte în practică prin posibilitatea de a face adaptări şi armonizări compartimentale şi de personal, în funcţie de necesitatea creării de noi compartimente pentru integrarea de noi activităţi, comasarea altora în cazul restrângerii unor alte activităţi şi chiar modificarea unor compartimente.
· Modificările structurale realizate la timpul oportun şi într-o abordare prospectivă, conferă atributul de flexibilitate al acestora, care măreşte capacitatea companiilor de a reacţiona   pozitiv la schimbările din mediul economic şi de afaceri.

Urmare a acestei analize, s-a proiectat varianta de structură – cadru îmbunătăţită, care este prezentată în organigrama ce se va implementa în cadrul regiei. Proiectarea variantei optime de sistem organizatoric şi structură organizaţională, reprezintă o cerinţă esenţială în managementul modern. Prin aplicarea acestui principiu s-a realizat organigrama care corespunde noilor cerinţe ale strategiei regiei. În  această  organigramă  au  fost  evidenţiate  compartimentele şi/sau  activităţile, ca urmare a cerinţelor impuse sistemului informaţional integrat al regiei.

Măsuri de reducere a cheltuielilor cu resursa umană

Urmare firească a restructurării tehnice şi tehnologice la nivelul regiei este restructurarea organizatorică. Structura organizaţională, adaptată la noile cerinţe tehnice şi tehnologice, este mult mai flexibilă, bazată pe cele două mari centre de costuri: Sectia Transport Electric şi Sectia Transport Auto, celelalte departamente asigurându-le suportul necesar bunei funcţionări. Prin reducerea numărului de nivele ierarhice se realizează un flux al inflormaţiei rapid şi eficient, evitându-se dubla comandă şi suprapunerea de responsabilităţi. Diminuându-se numărul de funcţii de conducere, prin comasarea unor activităţi asemănătoare se realizează o managerizare a activităţii coerentă, fără sincope, astfel încât mesajul board-ului să rămână intact şi de asemenea se realizează o reducere a cheltuielilor salariale.  

De asemenea, au fost reduse semnificativ numărul orele suplimentare pentru personalul de bord şi au fost eliminate orele suplimentare la restul personalului. Au fost luate măsuri de optimizare a timpului de lucru, de reducere a timpului  nelucrat, astfel încât a scăzut numărul de zile de concediu de incapacitate de muncă şi numărul de învoiri. 

Cu toate aceste măsuri, pe fondul blocării angajărilor, cu excepţia personalului de exploatare, fondul de salarii s-a menţinut la o valoare ridicată în condiţiile economice actuale. 

În anul 2010 respectiv 2011, în urma negocierilor cu sindicatele reprezentative, s-a luat măsura eliminării sau dimunării unor facilităţi din Contractul Colectiv de Muncă şi anume:

· Acordarea contravalorii a 50% din valoarea biletelor de tratament şi odihnă recuperatorie, inclusiv a valorii transportului

· Acordarea  Primei de Ziua Transportatorului.   

· Dinimuarea valorii Primelor de Crăciun. 
· Suspendarea până în data de 31.12.2011 a acordării tichetelor de masă,

· Eliminarea acordării unor sporuri pentru anumite categorii de personal (ex. sporul de gestiune)   

Având în vedere faptul că rezultatul preconizat al “Programului de reorganizare si restructurare a activităţii regiei” din anul 2010 nu a fost suficient pentru redresarea economico-financiară a regiei şi ţinând cont de faptul că în perioada de vară (concedii şi vacanţe şcolare) programul de transport se reduce cu aproximativ 20% , respectiv previziunile pesimiste conducerea regiei a luat decizia negocierii cu sindicatele o noua concediere colectivă. 

În vederea realizării concedierii colective conducerea regiei a iniţiat o serie de consultări cu sindicatele reprezentative, acestea înţelegând perioada dificilă dar şi necesitatea imperativă de găsire a celor mai bune soluţii pentru a o traversa.

4.5 Măsuri concrete de îmbunătăţire a activităţii R.A.T.Timişoara şi reducerea cheltuielilor care se vor implementa incepand cu data de 15 mai 2011
	1
	Reducere costuri

	
	Obiective
	Denumire lucrare

	1.1.
	Economii la energia electrică
	Contorizare la fiecare utilizator, inclusiv vehicul

	
	
	Recuperare energie la frânări prin reutilizarea de catre alte vehicule (troleibuze)

	
	
	Înnoire parc mijloace de transport, in mod special parcul de tramvaie

	
	
	Organizarea licitatiei de achizitie a energiei electrice de pe piata libera

	1.2.
	Economii la energia termică
	Contorizare pe fiecare centru de cost şi modernizare instalaţii termice

	
	
	Modernizare  punctului termic în Calea Buziaşului

	1.3.
	Economii la  carburanţi
	

	
	a. Economii la gaze naturale
	Modernizarea instalatiilor pentru centralele pe gaz din cadrul regiei: Take Ionescu nr. 56 şi Bulevardul Dambovita 

	
	b. Economii la motorină
	Reaşezarea normelor de consum şi contorizare consum pe vehicule (autobuze)

	1.4.
	Optimizare linii şi grafice
	Măsuri de eficientizarea programelor de circulaţie

Monitorizare circulaţie mijloace de transport

	1.5.    
	Desfiinţarea dispeceratelor de la sectiile de exploatare
	Implementarea  sistemului  de  urmărire şi dirijare a circulaţiei (GPS) prin preluarea atributiilor de catre personalul de la planificarea tehnica existent.

	2
	Sporire venituri

	2.1.
	Extindere linii (reţea) de transportul public
	Studiere nevoi de transport, inclusiv de tip metropolitan aglomeraţia urbană 

	2.2.
	Atragere de călători noi
	Promovare transportului public de câtre compartimentul de marketing
Extindere servicii de transport public în periurban

Contractarea de curse „convenţie”

	3
	Externalizarea activităţilor

	3.1.
	Reducerea costurilor cu aprovizionarea
	Aprovizionarea tehnico-materială  la nivel de regie sau prin bursa de marfuri 

	3.2.
	Externalizarea activităţii de mentananta  a substatilor de redresare functionare si pe cat posibil a activitatilor de mentenanta la linia contact ( retea contact troleibuz si tramvai)
	Realizarea de contracte cu terţii

	3.3
	Externalizarea activitatii de la centrul social sindical si anume complexul de agrement ( minihotel, strand si teren de handbal cu vestiare) respectiv instalatiile si terenurile aferente catre asociatia non profit C.S. F.C. Electrica 1869 la care regia este membru fondator incepend cu anul 1929. Se va incheia contract de comodat si folosinta gratuita cu asociatia non profit C.S. F.C. Electrica 1869 pentru patrimoniul din strada Renasterii nr. 28 din Timisoara pe durata de existenta a asociatiei mai sus mentionate.
	Realizare contract de comodat cu asociatia non profit 

	3.4.
	Externalizarea in continuare vanzari de  titluri de călătorie, prin atragerea bancilor in aceasta activitate cu aplicatii comune pe interfata punctelor de incasare si plata bancara
	Contractare cu bancile interesate BRD, BCR, CEC, etc.

	4
	Sporirea competenţei resurselor umane

	4.1.
	Selecţie şi angajare
	Perfecţionarea activităţii  serviciului de resurse umane. Colaborare in continuare cu firme de specialitate in resurse umane.

	4.2.
	Formarea personalului
	Perfecţionarea activităţii Şcolii de Formare Profesională. Colaborare cu firme de specialitate

	4.3.
	Sistem de recompense şi sancţiuni
	Delegare  de  competenţe  şi responsabilizare a personalului din toate compartimentele

Încheierea de contracte de mandat cu sefii executivi privind realizarea criteriilor şi obiectivelor de performanţă la nivelul centrului de cost în condiţiile şi la nivelul cerinţelor prevăzute în contractul de mandat încheiat cu autoritatea publică locală.

	5
	Reorganizare şi restructurare 

	5.1.
	Reducere niveluri ierarhice şi restructurare pe centre de cost sau profit


	Organigramă nouă şi stat de funcţii care se va implementa în cadrul regiei făcând parte integrantă din contractul de contractul de mandat, răspunderea implementării fiind a directorului.
Evaluarea întregului personal a regiei printr-o firmă de specialitate în resurse umane şi declanşarea concedirii colective pentru implementarea noi organigrame.  

	5.2.
	Extindere sistem informatic
	Sistem informatic integrat parte a sistemului de tip SAP.
Sistem de asistare la luarea deciziilor parte a sistemului de tip SAP.


	5.3.
	Management orientat spre performanţă 
	Reducerea  in continuare a  birocraţiei    prin    asumarea    de    responsabilităţi (reducerea numărului de semnături de pe acte prin noua organigramă care reduce în mod obligatoriu nivele ierarhice şi elimină structurile paralele). 

Achiziţionarea unui nou program de contabilitate la nivel de regiei care sa fie compatibil cu sistemul de biletărie şi urmărire şi dirijarea circulaţiei deja existent in regie
Înfiinţarea unui serviciu de control propriu intern şi consiliere. Asistenţă juridică asigurată prin avocat- contract de asistenţă şi consultanţă juridică respectviv consultanta fiscala 

	5.4.
	Utilizare corespunzătoare a spaţiilor
	Redistribuirea spaţiilor conform cu necesităţile, 

demolarea clădirilor şi spaţiilor de producţie excedentare

Concentrarea activităţii regiei în două puncte diametral opuse pe raza municipiului – Bulevardul Dâmboviţa şi Calea Buziaşului.
Promovarea muzeului de transport public nou infiintat in Bulevardul Take Ionescu Nr 83 Timisoara ca o nouă sursă de venit şi promovarea transportului public de persoane în Timişoara.
Înfiinţarea arhivei regiei în locaţia din Take Ionescu nr. 56, respectiv a bibliotecii tehnice, respectiv a muzeului transportului public in Bulevardul Take Ionescu nr. 83.

	6
	Realizarea de investiţii pentru modernizarea TP

	6.1.
	Înnoire parc mijloace de transport
	Investiţii privind achiziţia de tramvaie .

Achiziţa de autovehicule noi pentru parcul auto.

	6.2.
	Extindere linii  de tramvai troleibuz si autobuz
	Investiţii conform viziunii de dezvoltarea 2030 aprobată în CLTimişoara

	7
	Măsuri care nu depind de RATT

	7.1.
	Constituirea Autorităţii de Transport pentru zona metropolitană – concept Fraunhofer Timişoara
	Colaborare cu autorităţile publice locale

	7.2.
	Colaborare cu ONG-uri pentru promovarea transportului public
	Colaborare cu autorităţile publice locale şi organizaţiile non profit

	7.3.
	Extindere activitate în periurban
	Colaborare cu autorităţile publice locale


În concordanţă cu cele mai sus arătate a fost elaborat noul Regulament de Organizare şi Funcţionare, noua organigramă a R.A.T.Timişoara, respectiv Statul de functii, documente prezentate în Anexa 2, Anexa 3 şi în Anexa 4. 

Ţinând cont de aceste documente şi după o analiză referitoare la noile sarcini, atribuţii şi responsabilităţi specifice fiecărui loc de muncă, analiză realizată la nivelul fiecărui compartiment de lucru din cadrul regiei, se propune acest program de reorganizare şi restructurare, program care va fi notificat sidicatelor reprezentative, Inspectoratului Teritorial de Muncă şi A.J.O.F.M. prin desfintarea efectiva a posturilor si plata de salarii compensatorii conform contractului de munca existent la nivel de regie.
	Compartiment de lucru 
	Număr de posturi desfiinţate
	Tipologia posturilor desfiinţate şi motivaţia

	Cabinet Director general
	1
	Desfiinţarea efectivă a unui post referent relaţii comunicare cu studii superioare jurnalistice, specializarea jurnalism, relaţii internaţionale.

	Serviciul Resurse Umane
	1
	Desfiinţarea efectivă a unui post de economist salarizare.  

	Serviciul Resurse Umane
	1
	Desfiinţarea efectivă a unui post de referent resurse umane, studii superioare economice/tehnice/juridice, curs: Inspector resurse umane 

	Biroul monitorizarea circulatiei
	2
	Desfiinţarea biroului şi desfiinţarea efectivă a unui post de  sef birou, studii superioare tehnice şi a  postului de inginer, studii superioare tehnice in management  în producţie şi transporturi.

	Serviciul Planificare, Organizare – Audit Intern
	4
	Desfiinţarea serviciului  şi desfiinţarea efectivă a postului de şef serviciu, a postului de responsabil normare si organizare cu studii superioare tehnice sau economice şi a doua  posturi de inginer cu studii superioare tehnice.

	Serviciul Monitorizare Energie
	9
	Desfiinţarea efectivă a unui post de inginer, studii superioare tehnice de scurtă sau de lungă durată si a unui numar de 8 posturi de personal muncitor.

	Serviciul Tehnologia Informatiei
	15
	Desfiinţarea serviciului  şi desfiinţarea efectivă a postului de şef serviciu cu studii superioare tehnice, a unui post de inginer cu studii superioare tehnice specializarea Facultatea de mecanica specializarea tehnologia prelucrarii materialelor, a doua posturi de inginer cu studii superioare Facultatea de electronica si telecomunicatii specializarea tehnologii si sisteme de telecomunicatii, a unui post de inginer facultatea de calculatoare si automatica specializarea automatizarii industriale, a unui post din personalul operativ si a unui numar de 9 posturi de personal muncitor. 

	Secţia reparaţii
	20
	Se vor desfiinţa efectiv un numar de 20 de posturi din activitatea de reparaţii şi înteţinere autobuze si troleibuze din cadrul Secţiei Reparaţii în locaţia B-dul. Dâmboviţa nr.2-3,  deoarece exista structuri parale organizate şi autorizate confom prescripţilor R.A.R. pentru activitatea de  mentenanţă astfel:

-  se desfiinţează efectiv posturile corepunzătoare activităţii de mentenanţă pentru autobuze deoarece parcul de autobuze se va repara şi întreţine în locaţia Calea Buziaşului nr. 2-3 unde activitatea este autorizată d.p.d.v. al funcţionării de către R.A.R., cu personalul existent în cadrul Direcţiei Transport Auto, ca centru de cost. 

- se desfiinţează efectiv posturile corepunzătoare activităţii de mentenanţă pentru troleibuze deoarece parcul de troleibuze se va repara şi întreţine în locaţia din Str. Banatul nr. 4 unde activitatea este autorizată d.p.d.v. al funcţionării de către R.A.R., cu personalul existent în cadrul Atelierului Troleibuze. 
Se va desfinta efectiv postul de economist cu studii superioare specializarea economia industriei, constructiilor si transporturilor , postul de inginer cu studii superioare, specializarea electrotehnica si un post de personal operativ cu denumirea de tehnician .  

	Serviciul Achiziţii Publice şi Aprovizionare
	3
	Desfiinţarea serviciului  şi desfiinţarea efectivă a postului de şef serviciu cu studii superioare economice sau tehnice, a doua posturi din personalul operativ. Se desfiinţează depozitul de materiale din locaţia Str. Gării, o dată cu închiderea punctului de lucru al regie în această locaţie şi se desfiinţează astfel postul de şef depozit care la acest moment este transferat la Depozitul din Bulevardul Dambovita si raspundea de materialele de linie cale , stocuri fara miscare rezultate din lucrarile cu banca B.E.I. de modernizare a liniei cale. Se desfiinţează depozitul de materiale din locaţia Str.Stan Vidrighin apartinand Directiei Transport Auto fiind preluat de catre depozitul din Bulevardul Dambovita unde se si executa principalele lucrari de mentenanta la autobuzele mercedes unde s-a amenajat un spatiu de productie agrementat de catre firma mercedes prin semnarea unui contrat de mentenanta pe perioada de garantie, avand tot parcul de autobuze de aceasi marca.

	Serviciul tehnic
	1
	Desfiinţarea efectivă a  unui post de inginer Facultatea de agricultura specializarea ingineria si protectia mediului, curs auditor intern pentru sisteme de management de SSM, SMC, SM.  

	Directia transport electric
	5
	Se restructurează direcţia transport electric prin eliminarea unui nivel ierarhic cu desfiinţarea efectivă a postului de director Directie transport electric. Se desfinteaza efectiv postul de economist cu studii superioare economice specializareaeconomia industrilor si transporturilor. Se desfinteaza efectiv un numar de 3 posturi pentru prelucrarea datelor la personalul de bord operatori calculator (FAZ) ca urmare a implementarii sistemului de urmarire si dirijare a circulatiei cand aceste operatiuni le rezolva sistemul incepand cu listarea din sistem a foi de parcurs si a celorlalte rapoarte necesare contabilitatii de gestiune.

	Atelier tramvaie
	47
	Desfiinţarea efectivă a  posturilor de dispecer din cadrul Directiei transport electric, atelier tramvaie prin desfintarea acestei activitati ca urmare a implementarii sistemului de urmarire si dirijare a circulatiei achizitionat si functional in strada Intrarea Doinei, Timisoara, activitate controlata de dispeceratul central  si  personal muncitor care  se impune ca urmare a reducerilor operate în programele de circulaţie şi a optimizarii  unor linii de transport cu tramvaiul  inclusiv a restrângerii activităţii de transport pe liniile existente prin scurtarea acestora. Se desfinteaza efectiv activitatea de interventie puncte fixe din traseu prin preluarea acestei activitati de catre atelierul de mentenanta tramvaie.

	Atelier troleibuze
	14
	Desfiinţarea efectivă a  posturilor de dispecer din cadrul Directiei transport electric atelier troleibuze prin desfintarea acestei activitati ca urmare a implementarii sistemului de urmarire si dirijare a circulatiei achizitionat si functional in strada Intrarea Doinei, Timisoara, activitate controlata de dispeceratul central  . Se vor desfiinţa efectiv posturi de personal muncitor desfintare care  se impune ca urmare a reducerilor operate în programele de circulaţie şi a optimizarii  unor linii de transport cu troleibuzul inclusiv a restrângerii activităţii de transport pe liniile existente prin scurtarea acestora si deoarece au fost achiziţionate un număr de 50 de troleibuze noi, reducându-se astfel activitatea de mentenanţă  şi datorita faptului ca s-a externalizat către firme specializate activitatea de reparaţii şi revizii periodice, pe bază de contracte impuse de furnizorul de troleibuze în termenul de garanţie.

	Atelier linia cale, contact şi substaţii 
	16
	Se desfinteaza atelier linie cale, contact si substatii din subordinea Directorului Directiei transport electric. Se vor desfiinţa efectiv  posturile din echipele de mentenanţă care se ocupau cu construirea şi modernizarea linia cale, linia contact şi cablurile de alimentare, deoarece a fost  modernizată  40 km. de linie cale din cei apoximativ 80 km. de linie cale aflaţi pe teritoriul municipiului Timişoara ceea ce  impune reducerea corspunzătoare a cheltuielilor cu mentenanţa. 

Se închide punctul de lucru din locaţia Str. Gării, RATT respectiv se inchide activitatea din strada Abrud Nr. 6 Timisoara ca urmare a externalizarii acesteia catre terti ( firme specializate in mentenanta pentru activitati de transformare si transport de energiei catre si prin retelele de contact de tramvai si de  troleibuz).  Se desfinteaza efectiv postul de sef atelier linie cale, contact si substatii. Se desfinteaza efectiv postul de inginer cu studii superioare tehnice specializarea masini hidraulice si pneumatice. Se desfinteaza efectiv postul de inginer cu studii superioare tehnice specializarea electrotehnica ca urmare a desfintarii activitatii de mentenanta a formatiei din strada Abrud nr. 6 Timisoara si externalizarea acestei activitati catre firme specializate in acest tip de activitati. Avand un grad foarte redus de ocupare personalul  din cadrul formatiei de lucru substatii din cadrul atelierului linie cale, contact si substatii acest lucru a condus la externalizarea acestei activitati si desfintarea efectiva a posturile din cadrul acestei formatii de lucru inclusiv a conducatorului aesteia in speta inginerul cu studii superioare tehnice specializarea electrotehnica.

	Directia transport auto
	4
	Se restructurează direcţia transport auto prin eliminarea unui nivel ierarhic cu desfiinţarea efectiva a postului de director Directie transport auto. Se desfinteaza efectiv postul de economist cu studii superioare economice specializarea contabilitate si informatica de gestiune din subordinea contabilului sef de directie. Se desfinteaza efectiv un numar de 2 posturi pentru prelucrarea datelor la personalul de bord operatori calculator (FAZ) ca urmare a implementarii sistemului de urmarire si dirijare a circulatiei cand aceste operatiuni le rezolva sistemul incepand cu listarea din sistem a foi de parcurs si a celorlalte rapoarte necesare contabilitatii de gestiune.

	Atelier autobuze
	31
	Desfiinţarea efectivă a  posturilor de dispecer din cadrul Directiei transport auto, atelier autobuze  prin desfintarea acestei activitati ca urmare a implementarii sistemului de urmarire si dirijare a circulatiei achizitionat si functional in strada Intrarea Doinei, Timisoara, activitate controlata de dispeceratul central  si personal muncitor care  se impune ca urmare a reducerilor operate în programele de circulaţie şi a optimizarii  unor linii de transport cu tramvaiul  inclusiv a restrângerii activităţii de transport pe liniile existente prin scurtarea acestora si pentru faptul ca au fost achiziţionate pe langa cele 55 de autobuze noi si a unui număr de 30 de autobuze articulate  noi, reducându-se astfel activitatea de mentenanţă  

	Atelier parc intern
	17
	Se vor desfiinţa efectiv posturile specifice activităţii de mentenanţă prin externalizarea acesteia către reprezentanţe ale mărcilor de autovehicule achiziţionate în sistem leasing respectiv o conducatori auto ca urmare a preluarii activitatii de conducere de catre personalul muncitor deservit in activitatile de interventie si metenanta.

	Serviciul vânzări
	1
	Se desfinteaza efectiv postul de sef serviciu vanzari si desfiinţarea unor puncte de lucru pentru desfacere pentru vânzarea biletelor şi abonamentelor. Externalizarea vânzării de bilete către agenţii economici pe bază de contract. Implementarea sistemului de ticheting care prin eliberarea cardurilor pentru cetăţenii Timişoarei, reduce cheltuielile de operare în sistem trecându-se de la abonamente pe suport de hârtie la abonamente tip card contact less  care dispun pe lângă abonament reîncărcabil şi de portofel electronic reîncărcabil cu bilete.

	Biroul ticheting şi verificare titluri de călătorie
	3
	Se desfinteaza activitatea efectiv si se desfinteaza efectiv postul de sef birou ticheting si verificare titluri de calatorie si a doua posturi de inginer cu studii superioare tehnice. Aceasta desfiinţare efectivă a posturilor  se impune deoarece activitatea de control bilete şi abonamente s-a externalizat către poliţia comunitară, în totalitate, R.A.T.T. asigurând doar asistenţa tehnică în utilizarea echipamentelor de verificare a cardurilor şi biletelor  ca urmare a implementării sistemului de ticheting la regie.Biroul si-a indeplinit misiunea de implementare a sistemului SIEC  

	Biroul titluri de calatorie
	5
	Se desfinteaza efectiv 5 posturi din activitatea de vanzare bilete si abonamente respectiv din centrul de vanzare din strada Intrarea Doinei si punctele de vanzare bilete si abonamente din Timisoara ca urmare a externalizarii in continuare a acestei activitati catre terti si anume operatori economici si institutii financiar bancare.

	TOTAL
	200
	


Alte posturi propuse pentru a fi desfiinţate efectiv (3): 

Director exploatare, Şef Compartiment Grup Control, Inginer Direcţia Proiecte Internaţionale .
În urma reorganizării şi restructurării, resursele umane din cadrul regiei vor fi repartizate conform următoarei structuri, modificându-se astfel structura de personal aprobată prin Hotărârea a Consiliului Local Timişoara din anul 2010.

	Funcţia
	Numărul de posturi
	Numărul de posturi conform HCL / 2010
	Număr de posturi efectiv desfiinţate

	Personal TESA
	96
	118
	22

	Personal operativ
	102
	130
	28

	Personal muncitor
	735
	885
	150

	TOTAL
	933
	1133
	200


În Anexe sunt supuse aprobării: Regulamentul de Organizare şi Funcţionare (Anexa 2), Organigrama (Anexa 3) şi Statul de Funcţii (Anexa 4).  

Măsuri avute în vedere pentru limitarea numărului concedierilor 

Ţinând cont că în cadrul regiei nu există un deficit de resursă umană de natura personalului de bord (conducători tramvai, conducători troleibuz, conducători autobuz) nu a fost oferită posibilitatea obţinerii acestor calificări, prin demararea înscrierilor la cursul de calificare în meseria de conducător tarmvai / conducător troleibuz pentru salariaţii regiei in semestrul I al anului 2010.

Măsuri pentru atenuarea consecinţelor concedierii

Conform C.C.M. la nivel de regie sunt prevăzute următoarele salarii compensatorii:

(1) La aplicarea efectivă a reducerii de personal, prin concedieri colective sau individuale, din motive care nu ţin de persoana angajatului, regia va acorda salarii compensatorii, după cum urmează:

a) Salariaţii cu o vechime în R.A.Transport Timişoara între 0-10 ani vor beneficia de 5 salarii medii brute.

b) Salariaţii cu o vechime în R.A.Transport Timişoara între 10-15 ani vor beneficia de 7 salarii medii brute.

c) La peste 15 ani vechime în R.A.Transport Timişoara salariaţii vor beneficia de 9 salarii medii brute.

Salariul mediu brut va fi cel stabilit în CCM la data desfacerii contractului individual de muncă. 

  Sinteza măsurilor prezentate : 

1) Măsurile tehnico-economice prevăzute în prezentul capitol vor determina reducerea cheltuielilor pe an, iar implementarea sistemului integrat de eficientizarea încasărilor şi cheltuielilor (SIEIC), va genera venituri suplimentare, ca urmare a politicii tarifare, a optimizării verificării titlurilor de călătorie, respectiv a reducerii fraudei. 
2) Investiţiile noi în domeniul modernizării infrastructurii pentru tramvai şi troleibuz, achiziţionarea de mijloace de transport noi, de tramvaie, restrângerea locaţiilor în care îşi desfăşoară activitatea RATT, construirea staţiei intermodale de pe platforma Bv. Dâmboviţa şi a depoului de tramvaie din Calea Buziaşului vor duce la reducerea cheltuielilor de mentenanţă, a cheltuielilor directe cu energia electrică şi combustibil şi  respectiv reducerea cheltuielilor cu utilităţile. 

3) Creşterea veniturilor şi atragerea de noi categorii de călători care utilizeaza transportul public este prognozată prin aplicarea următoarelor măsuri :

- introducerea prin oferirea unor noi pachete de titluri de călătorie atractive în politica tarifara, care să aducă noi beneficiari ai serviciului de transport public de persoane;

- utilizarea sistemelor inteligente în transporturi în vederea asigurării confortului, siguranţei şi a satisfacerii cerinţelor de transport, prioritizării şi realizării de benzi speciale pentru transportul public , 

- dezvoltarea in continuare a activităţilor secundare activitătii de bază, cum ar fi: închirieri de spaţii, utilaje, autovehicule, închirieri spaţii publicitare, inspecţii tehnice periodice, şcoala de conducători auto,  muzeul de transport,etc.

4) Renunţarea in continuare la externalizarea activităţilor de mentenanta in garantie si post garantie a mijloacelor de transport precum şi diminuarea unor drepturi şi facilităţi prevazute în C.C.M., începând cu luna aprilie 2010.

5) Reorganizarea şi restructuarea regiei prin promovarea unei noi structuri organizatorice (Organigramă, ROF, Stat de funcţii) va avea drept rezultat desfiinţarea unui numar de 203 posturi. Demersurile desfiinţărilor efective de posturi se vor iniţia pana in data de 31 decembrie 2011 de la data aprobării  programului în Consiliul Local al Municipiului Timişoara. 
6) În cazul redresării economico-financiare a regiei şi promovării de lucrări de investiţii din surse proprii sau alte surse bugetare, R.A.T.T., va apela, acolo unde este posibil si la angajaţii concediaţi ţinând cont de competenţa profesională a acestora în domeniul transportului.    
CAP.5 CONCLUZII 

Programul de reorganizare şi restructurare a regiei prezentat, are scop final redresarea financiară a regiei şi transformarea acesteia într-un operator de transport eficient prin atingerea unui raport optim între personalul de bord şi total personal, astfel încât activitatea de prestator de servicii de transport public de persoane să se desfăşoare cu un nivel cât mai scăzut al subvenţiilor de la bugetul local. Menţionăm că la nivelul regiei, cheltuielile cu personalul au ponderea principală în structura cheltuielilor de exploatare şi reprezintă  aproximativ 52,50% din totalul acestora. 

Propunerile de reorganizare şi restructurare a activităţii, cu desfiinţarea efectivă a unui număr de 203 de posturi se vor concretiza prin modificările organizatorice prevăzute în organigramă,  R.O.F. şi statul de funcţii.
Propunem Consiliului Local al Municipiului Timişoara aprobarea Programului de reorganizare si restructurare a regiei (Anexa 1 ), a Regulamentului de Organizare şi Funcţionare ( Anexa 2), a Organigramei (Anexa 3), Statului de funcţii (Anexa 4), si a desfiinţării efective a unui număr de 203 de posturi din structura regiei începând cu data de 15.05.2011.  

Director General,

dr.ing. Ioan Goia

